ژاپونیانین "تویوتا موتور" اتومبیل شرکتی 2022-جی مالیه ایلینده (2022-جی ایل آوریلین 1-دن 2023-جو ایل مارسین 31-دک) 37،15 تریلیون ین (275 میلیارد دو‌لار) حجمینده ساتیشا نایل اولوب کی، بو دا کومپانیا اوچون رکورد گؤستریجی‌دیر.
بو باره‌ده اتومبیل شرکتی‌نین ایستاتیستیک معلومات‌لاریندا دئییلیر.
2022-جی ایلده کومپانیانین خالص گلیری اؤنجکی ایلله موقاییسه‌ده 14 فایز – 2،45 تریلیون ین (18،1 میلیارد دو‌لار) آزالیب. بو عدم تعادل خام مال خرج‌لری‌نین آرتماسی ایله ایضاح اولونور.
"تویوتا موتور" 2026-جی ایله قدر اون یئنی الکتروموبیل مدلی‌‌نین تولیدینی پلانلاشدیریر. کومپانیا، همچنین 2030-جو ایلدن آوروپادا، 2035-جی ایلدن ایسه چین-ده یالنیز الکتریک و هیبرید موتورلو اتومبیل لرین ساتیشینی حیاتا کئچیره‌جک.
عینی زاماندا ژاپونیانین اتومبیل شرکتی و اونون تؤرمه کومپانیا‌لاری اولان دایهاتسو و هینو  2022-جی مالیه ایلینده رکورد سایدا اتومبیل تولید ائدیب.
معلوماتا گؤره، اؤتن مالیه ایلینده "تویوتا" 10،73 میلیون اتومبیل تولید ائدیب و بوتون دونیادا 10،56 میلیون اتومبیل ساتیب. ژاپونیانین ماشین اوره تیجیسی آرتیق آردیجیل اولا‌راق اوچونجو ایلدیر کی، ساتیش گؤستریجی‌لرینه گؤره اساس رقیبی فولکس واگن کنسرسیومینی قاباقلاییر. آلمانیا شرکتی  2022-جی ایلین 12 آیی عرضینده جمعی 8،26 میلیون اتومبیل ساتماغا موفق اولوب.
"تویوتا" و فولکس واگن  سون ایللر اتومبیل ساتیش‌لاریندا لیدرلیک اوغروندا موباریزه آپاریر. ژاپونیا شرکتی دؤرد ایللیک فاصیله‌دن سونرا 2020-جی ایلده بو گؤستریجی اوزره لیدرلیگی اؤزونه قایتاریب و همین واخت‌دان باشلایا‌راق رقیب‌لر آراسیندا ساتیش فرقی آرتماقدا داوام ائدیر.
